**Sitaram Yechury** (s. 12. elokuuta 1952) on intialainen poliitikko, joka on toiminut marxilaisen kommunistisen puolueen johtajana vuodesta 2015. Hän toimi Rajya Sabhassa kaksi kautta vuosina 2005–2017.

Yechury aloitti poliittisen uransa opiskellessaan taloustiedettä Jawaharlal Nehrun yliopistossa, jossa hän tutustui Prakash Karatiin. 1970-luvun lopussa hän päätyi opiskelijajärjestön puheenjohtajaksi. Intian kommunistinen puolue (marxilainen) kutsui hänet puolueen keskuskomitean jäseneksi 1984. Vuotta myöhemmin hänet valittiin puolueen ylimmän päätöksentekoelimen jäseneksi. Rajya Sabhaan hänet valittiin ensimmäisen kerran vuonna 2005. Toiselle kaudelle hänet valittiin vuonna 2011. Vuonna 2017 puolue päätti olla nimittämättä Yechurya uudelleen ehdolle, koska puolue ei sallinut yli kahta peräkkäistä kautta.

Näkemyksiä
----------

Yechury kritisoi vuonna 2015 silloisen yhdysvaltain presidentti Barack Obaman kutsumista päävieraaksi tasavallan päivän juhlallisuuksiin. Hänen mukaansa Yhdysvallat on muun muassa ulkopoliittisilla toimillaan aiheuttanut kasvualustan islamilaiselle fundamentalismille. Kansainvälisen joogapäivän yhteydessä samana vuonna Yechury aiheutti suuttumusta vertaamalla joogaa koirien kehonliikkeisiin. Hänen mukaansa joogapäivä muistutti keinoja, joilla diktaattorit harhauttivat yleisöään kiinnittämään huomion epäolennaisiin asioihin. Hänen mukaansa nälänhädän kaltaisten ongelmien käsittely olisi pitänyt laittaa etusijalle.

Vuonna 2019 hän ilmoitti pitävänsä Jammun ja Kashmirin autonomian poistamista yrityksenä toteuttaa fasistinen väestönvaihtoprojekti, jossa alueen muslimienemmistö korvataan hinduilla. Samana vuonna uuden kansalaisuuslain ympärillä tapahtuneiden mielenosoitusten yhteydessä Yechury kommentoi tilanteen olevan pahempi kuin Indira Gandhin julistaman kansallisen hätätilan aikana. Hän arvosteli kansalaisuuslakia uskonnon merkityksen korostamisesta.

Lähteet
-------

1. 1 2 3  Sitaram Yechury: Suave, soft-spoken and dynamic (Profile) *Business Standard*.  19.4.2015. Viitattu 22.1.2020.
2. ↑  Chatterji, Saubhadra: From an activist to CPI-M general secretary: Sitaram Yechury's journey *Hindustan Times*.  19.4.2015. Viitattu 22.1.2020.
3. ↑  Yechury, Ahmed Patel take oath in Rajya Sabha *The Hindu*.  19.8.2011. Viitattu 22.1.2020.
4. ↑  CPM keen on sending party general secretary Sitaram Yechury to Rajya Sabha from Bengal *New Indian Express*.  20.1.2020. Viitattu 22.1.2020.
5. ↑  Yechury criticises govt for inviting Obama on Republic Day *ZeeNews*.  20.1.2015. Viitattu 22.1.2020.
6. ↑  Saha, Abhishek: Yechury says yoga is 'dog's body movement', Twitter users lash out *Hindustan Times*.  22.6.2015. Viitattu 22.1.2020.
7. ↑  Sitaram Yechury sees a fascistic project in Kashmir *The Hindu*.  23.8.2019. Viitattu 22.1.2020.
8. ↑  Worse than Emergency: Sitaram Yechury *The Telegraph*.  20.12.2019. Viitattu 22.1.2020.

Aiheesta muualla
----------------

* Kuvia tai muita tiedostoja aiheesta **Sitaram Yechury** Wikimedia Commonsissa

* Yechuryn kirjoituksia Frontline-lehdessä
* Intian kommunistisen puolueen (marxilainen) kuvaus Yechurysta

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Muut | 
* IdRef

 |

 |